gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta abranda as normas do hábitat e dálle permiso aos concellos para autorizar excepcións
Martes, terza feira, 04 de outubro de 2022
O Goberno aproba un novo regulamento
A presión dos promotores inmobiliarios remata na xa anunciada modificación da normativa de edificación deseñada polo bipartito.
Tags: habitabilidade normas do hábitat vivenda
Subliñou este xoves a Xunta que a nova 'Normativa de Habitabilidade' nace dun "amplo consenso entre todos os axentes que participan na promoción e construción de vivendas en Galiza" e engade que "conta cun amplo apoio que contrasta coa coa contestación da anterior norma".
Na práctica, o consenso ao que se refire a Xunta ten que ver fundamentalmente coa insistencia que desde a patronal dos promotores inmobiliarios se viña realizando ao respecto da esixencia de modificación da norma aprobada polo bipartito. Xunto co rexeitamento á lei de medidas urxentes que protexía o litoral, as devanditas normas do hábitat eran unha das prioridades no combate da patronal do sector. Entre outros, laiábanse do incremento de custos xerado polas normas deseñadas na anterior lexislatura e cualificaban de excesivos os requirimentos técnicos introducidos. De feito, xusto antes da entrada en vigor do novo marco legal deseñado pola anterior Consellaría de Vivenda multiplicárase o rexistro de novas edificacións tratando de esquivar as novas esixencias para a obtención de permisos.
A Xunta asegura que os cambios son mínimos
As normas de habitabilidade son o marco legal que fixa os requirimentos mínimos de funcionalidade que deben cumprir as vivendas para seren consideradas "habitábeis" e, desde o executivo do PP aseguran que "non existen grandes diferenzas" coa normativa anterior. De xeito concreto, no anuncio da modificación, o presidente da Xunta, Alberto Núñez Feijoo, referiuse á transferencia aos concellos da responsabilidade á hora de estabelecer excepcións que, no marco anterior, precisaban de pasar a peneira da Consellaría de Vivenda.
Desde o Goberno salientan que se permite a existencia de apartamentos dunha única estancia que a normativa anterior non permitía; que se reducen as dimensións mínimas para as zonas de lavadoiro-tendal; fíxanse marxes máis tolerantes para "imprevistos xurdidos no proceso construtivo"; elimínanse "rixideces na distribución das pezas que a anterior normativa estabelecía"; e "adecúanse esixencias dos espazos comúns" suprimindo por exemplo a necesidade de patios de iluminación para distribuidores e escaleiras. Ademais, suprímense esixencias arquitectónicas referidas ao espazo exterior ao que se abren as vivendas e ás condicións de orientación das mesmas.
A norma inclúe cambios tamén no que lle toca á rehabilitación de vivendas, de xeito que se abrandan as condicións en casos de conflito coa protección do patrimonio, ábrense procedementos de "excepción" para casos nos que non sexa posíbel o cumprimento estrito das normas e de xeito xeral redúcense esixencias en actuacións das rehabilitacións de menor dimensión.
As recomendacións enerxéticas do Europarlamento avalan a liña das Normas do Hábitat
Constitúen o comité que ha velar pola aplicación das Normas do Hábitat
O PP mobiliza os seus edís contra o decreto do hábitat
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto